近期不少餐廳抵不住加租壓力及人流稀少相繼結業,網上更出現「全港店舖執笠結業消息關注組」;亦有茶餐廳在逆市下「自救」。旺角有餐廳宣布於平日下午茶時段推出「沙嗲牛肉麵任食60分鐘」,每位48元。
去年7月開業、位於廣華街的「金飯館貳‧零 肉餅‧焗飯專門店」推出下午茶沙嗲牛肉麵任食,店方稱優惠可「實現沙嗲牛肉麵自由」,每碗麵都有濃郁沙嗲牛肉及湯底、公仔麵和煎燶邊日本蘭王蛋。任食只限平日星期一至五,下午2時30分至5時30分,公眾假期除外,每位入座時間限60分鐘,優惠只限堂食及一人享用,如被發現分享,將按每人追加人頭收費,若浪費食物,將按每10克收取10元。任食最多碗沙嗲牛肉麵的「大胃王」更可獲1,128元現金獎。
有網民稱食兩碗已經可以回本,「食兩碗都飽哂啦」、「地盤佬最多咪食到三碗,真係大胃王先食到7碗以上」,但亦有人指「公仔麵咁漲胃,食得幾多?又無飲品」,另有人批評味道好咸,「咸到洗腎」 。